stanford-oval/wikipedia huggingface dataset:
ดีด้า วิดีโอ โปรดักชั่น
ละครที่ออกอากาศปี 2560 - 2568 > ปี 2568

| ชื่อเรื่อง | นักแสดงนำ | ออกอากาศ |
| --- | --- | --- |
| แม่จอมขวัญ | ณทรรศชัย จรัสมาส เสฏฐนันท์ ทองสมบุญ สุชานุช ธรรมวงศ์ อัครวัฒน์ จุมพลวิวัฒน์ เกรซ ฮาร์เปอร์ ชนุชตรา สุขสันต์ ชมพูนุท พึ่งผล โอภาภูมิ ชิตาพัณณ์ |  |
| ดุจจันทร์ดั้นเมฆ | หลุยส์ เฮส เกศรินทร์ น้อยผึ้ง ปภาดา กลิ่นสุมาลย์ ภูษณะ บัวงาม รวิศชา ปัญจวิชญ์ ณศมน นิยมเดชา ณัฐชนน ภูวนนท์ เกษรา วัฒนสังข์ |  |
ศาลปกครอง (ประเทศไทย)

| ราชอาณาจักรไทย ศาลปกครอง |
| --- | --- |
Administrative Court
ตราสัญลักษณ์ศาลปกครอง
อาคารที่ทำการศาลปกครองสูงสุด
th
สถาปนา: 11 ตุลาคม พ.ศ. 2542; 25 ปีก่อน (2542-10-11)
อำนาจศาล: ทั่วราชอาณาจักร
ที่ตั้ง: เลขที่ 120 หมู่ที่ 3 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210
พิกัด: 13°53′23″N 100°34′05″E﻿ / ﻿13.8896519°N 100.5681273°E﻿ / 13.8896519; 100.5681273
ที่มา: พระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542
จำนวนตุลาการ: 292 คน (พ.ศ. 2566)
งบประมาณต่อปี: 3,364,448,100 บาท (พ.ศ. 2568)
ประเภทของศาล: ศาลปกครอง
เว็บไซต์: เว็บไซต์อย่างเป็นทางการ
ประธานศาลปกครองสูงสุด
ปัจจุบัน: ประสิทธิ์ศักดิ์ มีลาภ
ตั้งแต่: 1 ตุลาคม พ.ศ. 2567
| --- | --- |
Administrative Court Office
ตราสัญลักษณ์
ภาพรวมสำนักงาน
ก่อตั้ง: 11 ตุลาคม พ.ศ. 2542; 25 ปีก่อน (2542-10-11)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 120 หมู่ 3 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210
บุคลากร: 3,474 คน (พ.ศ. 2566)
งบประมาณต่อปี: 3,364,448,100 บาท (พ.ศ. 2568)
ฝ่ายบริหารสำนักงาน: จำนงค์ ถาวรวิสิทธิ์, รักษาการในตำแหน่งเลขาธิการ ชำนาญ ทิพยชนวงศ์, รองเลขาธิการ เจตน์ สถาวรศีลพร, รองเลขาธิการ จิตติมา ยอดพริ้ง, รักษาการในตำแหน่งรองเลขาธิการ ว่าง, รองเลขาธิการ
ต้นสังกัดสำนักงาน: ศาลปกครอง
เว็บไซต์: เว็บไซต์อย่างเป็นทางการ
ศาลปกครอง (อังกฤษ: Administrative Court) เป็นศาลที่จัดตั้งขึ้นใหม่ตามรัฐธรรมนูญแห่งราชอาณาจักรไทย พุทธศักราช 2540 มาตรา 276 และมีการจัดตั้งขึ้นตามพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542 มีฐานะเทียบเท่าศาลยุติธรรมและมีอำนาจหน้าที่พิจารณาพิพากษา “คดีปกครอง” ซึ่งเป็นคดีพิพาทระหว่างหน่วยราชการ หน่วยงานของรัฐ รัฐวิสาหกิจ หรือราชการส่วนท้องถิ่น หรือเจ้าหน้าที่ของรัฐกับเอกชนกรณีหนึ่ง และข้อพิพาทระหว่างหน่วยงานต่าง ๆ ของรัฐหรือเจ้าหน้าที่ของรัฐด้วยกันอีกกรณีหนึ่ง ทั้งนี้ เพื่อปกป้องคุ้มครองสิทธิเสรีภาพของประชาชนและเพื่อสร้างบรรทัดฐานที่ถูกต้องในการปฏิบัติราชการ
ศาลปกครอง เป็นศาลที่ใช้ระบบไต่สวน โดยในแต่ละคดีจะมีการพิจารณาโดยองค์คณะของตุลาการ ต่างจากศาลยุติธรรมซึ่งใช้ระบบกล่าวหา
อำนาจพิจารณาพิพากษา

ศาลปกครองมีอำนาจพิจารณาพิพากษาหรือมีคำสั่งในเรื่องดังต่อไปนี้
คดีพิพาทเกี่ยวกับการที่หน่วยงานทางปกครองหรือเจ้าหน้าที่ของรัฐกระทำการโดยไม่ชอบด้วยกฎหมายไม่ว่าจะเป็นการออกกฎ คำสั่งหรือการกระทำอื่นใดเนื่องจากกระทำโดยไม่มี อำนาจหรือนอกเหนืออำนาจหน้าที่หรือไม่ถูกต้องตามกฎหมาย หรือโดยไม่ถูกต้องตามรูปแบบขั้นตอน หรือวิธีการอันเป็นสาระสำคัญที่กำหนดไว้สำหรับการกระทำนั้น หรือโดยไม่สุจริต หรือมีลักษณะเป็นการเลือกปฏิบัติที่ไม่เป็นธรรม หรือมีลักษณะเป็นการสร้างขั้นตอนโดยไม่จำเป็นหรือสร้างภาระให้เกิด กับประชาชนเกินสมควร หรือเป็นการใช้ดุลพินิจโดยมิชอบ
คดีพิพาทเกี่ยวกับการที่หน่วยงานทางปกครองหรือเจ้าหน้าที่ของรัฐละเลยต่อหน้าที่ตามที่กฎหมายกำหนดให้ต้องปฏิบัติ หรือปฏิบัติหน้าที่ดังกล่าวล่าช้าเกินสมควร
คดีพิพาทเกี่ยวกับการกระทำละเมิดหรือความรับผิดอย่างอื่นของหน่วยงานทางปกครองหรือเจ้าหน้าที่ของรัฐอันเกิดจากการใช้อำนาจตามกฎหมาย หรือจากกฎคำสั่งทางปกครอง หรือคำสั่งอื่น หรือจากการละเลยต่อหน้าที่ตามที่กฎหมายกำหนดให้ต้องปฏิบัติ หรือปฏิบัติหน้าที่ดังกล่าวล่าช้าเกินสมควร
คดีพิพาทเกี่ยวกับสัญญาทางปกครอง
คดีที่มีกฎหมายกำหนดให้หน่วยงานทางปกครองหรือเจ้าหน้าที่ของรัฐฟ้องคดีต่อศาลเพื่อบังคับให้บุคคลต้องกระทำหรือละเว้นกระทำอย่างหนึ่งอย่างใด
คดีพิพาทเกี่ยวกับเรื่องที่มีกฎหมายกำหนดให้อยู่ในเขตอำนาจศาลปกครอง
อำนาจพิจารณาพิพากษา > เรื่องที่ไม่อยู่ในอำนาจศาลปกครอง

การดำเนินการเกี่ยวกับวินัยทหาร
การดำเนินการของคณะกรรมการตุลาการตามกฎหมายว่าด้วยระเบียบ ข้าราชการฝ่ายตุลาการ
คดีที่อยู่ในอำนาจของศาลเยาวชนและครอบครัว ศาลแรงงาน ศาลภาษีอากร ศาลทรัพย์สินทางปัญญาและการค้าระหว่างประเทศ ศาลล้มละลาย หรือศาลชำนัญพิเศษอื่น
อำนาจพิจารณาพิพากษา > อำนาจศาลปกครองสูงสุด

ศาลปกครองสูงสุดมีอำนาจพิจารณาพิพากษาคดี ดังต่อไปนี้
คดีพิพาทเกี่ยวกับคำวินิจฉัยของคณะกรรมการวินิจฉัยข้อพิพาทตามที่ที่ประชุม ใหญ่ตุลาการในศาลปกครองสูงสุดประกาศกำหนด
คดีพิพาทเกี่ยวกับความชอบด้วยกฎหมายของพระราชกฤษฎีกา หรือกฎที่ออก โดยคณะรัฐมนตรี หรือโดยความเห็นชอบของคณะรัฐมนตรี
คดีที่มีกฎหมายกำหนดให้อยู่ในอำนาจศาลปกครองสูงสุด
คดีที่อุทธรณ์คำพิพากษาหรือคำสั่งของศาลปกครองชั้นต้น
รายนามประธานศาลปกครองสูงสุดของไทย

ศาสตราจารย์พิเศษ ดร.อักขราทร จุฬารัตน (21 ตุลาคม พ.ศ. 2543 – 30 กันยายน พ.ศ. 2553)
ผู้ช่วยศาสตราจารย์ ดร.หัสวุฒิ วิฑิตวิริยกุล (1 ตุลาคม พ.ศ. 2553 – 23 กันยายน พ.ศ. 2558)
ดร.ปิยะ ปะตังทา (31 มีนาคม พ.ศ. 2559 – 27 กันยายน พ.ศ. 2564)
ศาสตราจารย์พิเศษ ดร.ชาญชัย แสวงศักดิ์ (27 กันยายน พ.ศ. 2564 – 30 กันยายน พ.ศ. 2565)
ศาสตราจารย์พิเศษ ดร.วรพจน์ วิศรุตพิชญ์ (1 ตุลาคม พ.ศ. 2565 – 30 กันยายน 2567)
ประสิทธิ์ศักดิ์ มีลาภ (1 ตุลาคม พ.ศ. 2567 – ปัจจุบัน)
รายนามตุลาการศาลปกครองสูงสุดของไทย

รายนามทั้งหมดมีผล 1 กุมภาพันธ์ พ.ศ. 2567
สมเกียรติ บุตรดี
พินิจ มั่นสัมฤทธิ์
สมมาศ รัฐพิทักษ์สันติ
เกียรติภูมิ แสงศศิธร
วิชัย พจนโพธา
สายทิพย์ สุคติพันธ์
อภิรัฐ ปานเทพอินทร์
เมธี ชัยสิทธิ์
ชาชิวัฒน์ ศรีแก้ว
สิทธานต์ สิทธิสุข
อาทร คุระวรรณ
อุดมศักดิ์ อังศุพิสิฐ
ประพันธ์ คล้ายสุบรรณ
วุฒิชัย ไทยเจริญ
พรทิภา ไสวสุวรรณวงศ์
เชิดชู รักตะบุตร
บุญเสริม นาคสาร
สมฤทธิ์ ชัยวงค์
รายนามตุลาการศาลปกครองชั้นต้นของไทย

มีรายนาม
แหล่งข้อมูลอื่น

เว็บไซต์อย่างเป็นทางการ
ภาพถ่ายทางอากาศของ สำนักงานศาลปกครองสูงสุด
| ด ค กระบบศาลในประเทศไทย |
| --- | --- |
ศาลยุติธรรม:  ศาลชั้นต้น ศาลแพ่ง  ศาลอาญา  ศาลจังหวัด  ศาลแขวง  ศาลเยาวชนและครอบครัว  ศาลแรงงาน  ศาลภาษีอากร  ศาลทรัพย์สินทางปัญญาและการค้าระหว่างประเทศ  ศาลล้มละลาย  ศาลอาญาคดีทุจริตและประพฤติมิชอบ  ศาลอุทธรณ์  ศาลฎีกา แผนกคดีอาญาของผู้ดำรงตำแหน่งทางการเมือง 
ศาลปกครอง:  ศาลปกครองชั้นต้น  ศาลปกครองสูงสุด 
ศาลรัฐธรรมนูญ:  คณะตุลาการรัฐธรรมนูญ 
ศาลทหาร:  ศาลทหารในเวลาปกติ  ศาลทหารในเวลาไม่ปกติ  ศาลอาญาศึก
พ.ศ. 2025

| --- | --- |
ศตวรรษ::  14  15  16
ปี::  2022  2023  2024  2025  2026  2027  2028
| --- | --- |
ปฏิทินสุริยคติไทย: 2025
ปฏิทินกริกอเรียน: 1482 MCDLXXXII
Ab urbe condita: 2235
ปฏิทินอาร์มีเนีย: 931 ԹՎ ՋԼԱ
ปฏิทินอัสซีเรีย: 6232
ปฏิทินบาไฮ: −362 – −361
ปฏิทินเบงกอล: 889
ปฏิทินเบอร์เบอร์: 2432
ปีในรัชกาลอังกฤษ: 21 Edw. 4 – 22 Edw. 4
พุทธศักราช: 2026
ปฏิทินพม่า: 844
ปฏิทินไบแซนไทน์: 6990–6991
ปฏิทินจีน: 辛丑年 (ฉลูธาตุโลหะ) 4178 หรือ 4118     — ถึง — 壬寅年 (ขาลธาตุน้ำ) 4179 หรือ 4119
ปฏิทินคอปติก: 1198–1199
ปฏิทินดิสคอร์เดีย: 2648
ปฏิทินเอธิโอเปีย: 1474–1475
ปฏิทินฮีบรู: 5242–5243
ปฏิทินฮินดู: 
 - วิกรมสมวัต: 1538–1539
 - ศกสมวัต: 1404–1405
 - กลียุค: 4583–4584
ปฏิทินโฮโลซีน: 11482
ปฏิทินอิกโบ: 482–483
ปฏิทินอิหร่าน: 860–861
ปฏิทินอิสลาม: 886–887
ปฏิทินญี่ปุ่น: Bunmei 14 (文明１４年)
ปฏิทินจูเช: N/A
ปฏิทินจูเลียน: 1482 MCDLXXXII
ปฏิทินเกาหลี: 3815
ปฏิทินหมินกั๋ว: 430 ก่อน ROC 民前430年
กล่องนี้:  ดู คุย แก้
พุทธศักราช 2025 ใกล้เคียงกับ
เมษายน ค.ศ. 1482 - มีนาคม ค.ศ. 1483
ค.ศ. 1482 เป็นปีปกติสุรทินที่วันแรกเป็นวันอังคารตามปฏิทินจูเลียน
ค.ศ. 1483 เป็นปีปกติสุรทินที่วันแรกเป็นวันพุธตามปฏิทินจูเลียน
มหาศักราช 1404
ปีขาล จัตวาศก จุลศักราช 844 (วันที่ 29 มีนาคม เป็นวันเถลิงศก)
ผู้นำ

อาณาจักรอยุธยา : สมเด็จพระบรมไตรโลกนาถ (พ.ศ. 1991-2031)
อาณาจักรล้านนา : พระเจ้าติโลกราช (พ.ศ. 1984-2030)
เหตุการณ์ > มกราคม–ธันวาคม

25 มกราคม – โทราห์ฉบับตีพิมพ์แรกสุดเท่าที่อาจเป็นไปได้ในโบโลญญา
28 กุมภาพันธ์ –กองทัพคริสเตียนเข้ายึดหมู่บ้านอัลอามาเดกรานาดาในประเทศสเปน เป็นจุดเริ่มต้นสงครามกรานาดาเพื่อขับไล่ชาวมัวร์ออกจากคาบสมุทรไอบีเรีย
เหตุการณ์ > ไม่ทราบวัน

อีวานที่ 3 ทรงประณามการปกครองของมองโกลเหนือรัสเซีย
สมเด็จพระบรมไตรโลกนาถ มีพระบรมราชโองการให้บูรณะวัดพระศรีรัตนมหาธาตุ และโปรดให้นักปราชญ์ราชบัญฑิตแต่งมหาชาติคำหลวงที่เมืองพิษณุโลก
พระสิริมังคลาจารย์แห่งอาณาจักรนพบุรีศรีนครพิงค์เชียงใหม่ได้รจนาคัมภีร์มังคลัตถทีปนี ที่ใช้เป็นแบบเรียนของพระภิกษุสามเณรในประเทศไทย ในชั้นเปรียญธรรม 4 ประโยคและ 5 ประโยค ในปัจจุบัน
วันถึงแก่กรรม

23 พฤษภาคม – แมรีแห่งยอร์ก พระราชธิดาในพระเจ้าเอ็ดเวิร์ดที่ 4 แห่งอังกฤษ (พระราชสมภพ ค.ศ. 1467)
25 สิงหาคม – พระราชินีมาร์เกอริตแห่งอ็องฌู พระมเหสีในพระเจ้าเฮนรีที่ 6 แห่งอังกฤษ (ประสูติ ค.ศ. 1430)
29 สิงหาคม – พระมเหสียุน พระราชินีเกาหลี (ประสูติ ค.ศ. 1455)
ในนิยาย

ในดอกเตอร์ฮู เดอะดอกเตอร์กล่าวว่าปี 1482 เป็นปีที่เดินทางข้ามเวลาได้ยาก เนื่องจากเต็มไปด้วยข้อผิดพลาด
วรรณกรรมน็อทร์-ดามเดอปารีของวิกตอร์ อูว์โกมีฉากที่เกิดขึ้นในปีนี้
ฐาปน สิริวัฒนภักดี

นักธุรกิจชาวไทย
| ฐาปน สิริวัฒนภักดี |
| --- | --- |

เกิด: 20 มกราคม พ.ศ. 2518 (50 ปี) กรุงเทพ ประเทศไทย
สัญชาติ: ไทย
ศิษย์เก่า: มหาวิทยาลัยบอสตัน
อาชีพ: นักธุรกิจ
ตำแหน่ง: ประธานเจ้าหน้าที่บริหาร บริษัท ไทยเบฟเวอเรจ จำกัด (มหาชน)
วาระ: พ.ศ. 2551-
คู่สมรส: ปภัชญา สิริวัฒนภักดี
บิดามารดา: เจริญ สิริวัฒนภักดี  คุณหญิงวรรณา สิริวัฒนภักดี
ฐาปน สิริวัฒนภักดี (เกิด 20 มกราคม พ.ศ. 2518) เป็นนักธุรกิจชายชาวไทย ดำรงตำแหน่งประธานเจ้าหน้าที่บริหาร บริษัท ไทยเบฟเวอเรจ จำกัด (มหาชน) ตั้งแต่ พ.ศ. 2551
ชีวิตช่วงต้น

เขาเป็นลูกคนที่สามจากห้าคนของเจริญ สิริวัฒนภักดี (โซว เคียกเม้ง) เศรษฐีชาวไทยเชื้อสายจีน ผู้ก่อตั้งและประธานไทยเบฟเวอเรจ จากสกุลโซว (จีนตัวย่อ: 苏; จีนตัวเต็ม: 蘇) ส่วน"สิริวัฒนภักดี" เป็นนามสกุลที่พระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานแก่พ่อของเขาใน พ.ศ. 2531
ฐาปนจบระดับมัธยมศึกษาจากโรงเรียนอัสสัมชัญ กรุงเทพฯ  (อสช 30493; AC107) จากนั้นเข้าศึกษาต่อระดับปริญญาตรีสาขาการเงิน และปริญญาโทสาขาเศรษฐศาสตร์การเงินที่มหาวิทยาลัยบอสตัน
การทำงาน

ฐาปนเข้าดำรงตำแหน่งกรรมการผู้อำนวยการใหญ่ บมจ. ไทยเบฟเวอเรจ ตั้งแต่เดือนมกราคม พ.ศ. 2551 เขายังเป็นประธานคณะกรรมการบริหาร บมจ. อมรินทร์ คอร์เปอเรชั่นส์, บมจ. เสริมสุข และ บจก. จีเอ็มเอ็ม แชนแนล โฮลดิ้ง อีกทั้งยังเป็นรองประธานกรรมการ บมจ. ยูนิเวนเจอร์
เขายังเป็นผู้ก่อตั้งและประธานกรรมการมูลนิธิบางกอก อาร์ต เบียนนาเล, กรรมการมูลนิธิสิริวัฒนภักดี, กรรมการมูลนิธิหอศิลปวัฒนธรรมแห่งกรุงเทพมหานคร และกรรมการมูลนิธิสถาบันโรคไตภูมิราชนครินทร์ อีกด้วย
ชีวิตส่วนตัว

ฐาปนแต่งงานกับปภัชญา สิริวัฒนภักดี (สกุลเดิม: เธียรประสิทธิ์) โดยเป็นลูกสาวของประชา
กับประจิตรา เธียรประสิทธิ์ เธอบริหารโรงเรียนอนุบาลเธียรประสิทธิ์ที่ครอบครัวเธอเป็นเจ้าของ นอกจากนี้เขายังได้ทำหน้าที่เป็นไวยาวัจกรให้กับวัดพระเชตุพนวิมลมังคลารามราชวรมหาวิหาร โดยได้รับแต่งตั้งจากสมเด็จพระมหาธีราจารย์ (ปสฤทธ์ เขมงฺกโร) เจ้าอาวาสวัดพระเชตุพนวิมลมังคลารามราชวรมหาวิหารรูปปัจจุบันเมื่อวันที่ 26 กันยายน 2564
พระเจ้าราชวรวงศ์เธอ กรมหมื่นสถิตย์ธำรงสวัสดิ์

| พระเจ้าราชวรวงศ์เธอ กรมหมื่นสถิตย์ธำรงสวัสดิ์ |
| --- | --- |
พระเจ้าราชวรวงศ์เธอ ชั้น 4 พระองค์เจ้าชั้นโท

ประสูติ: 3 มีนาคม พ.ศ. 2388
สิ้นพระชนม์: 14 ธันวาคม พ.ศ. 2433 (45 ปี)
หม่อม: หม่อมวัน หม่อมหุ่น หม่อมนุ่ม หม่อมละมัย หม่อมเยี่ยม หม่อมเปลี่ยน
พระบุตร: 14 องค์
ราชสกุล: นวรัตน
ราชวงศ์: จักรี
พระบิดา: พระบาทสมเด็จพระปิ่นเกล้าเจ้าอยู่หัว
พระมารดา: เจ้าคุณจอมมารดาเอม ในพระบาทสมเด็จพระปิ่นเกล้าเจ้าอยู่หัว
พระเจ้าราชวรวงศ์เธอ กรมหมื่นสถิตย์ธำรงสวัสดิ์ (3 มีนาคม พ.ศ. 2388 – 14 ธันวาคม พ.ศ. 2433) มีพระนามเดิมว่า พระองค์เจ้านวรัตน เป็นพระราชโอรสพระองค์ที่ 20 ในพระบาทสมเด็จพระปิ่นเกล้าเจ้าอยู่หัว ประสูติแต่ เจ้าคุณจอมมารดาเอม ในพระบาทสมเด็จพระปิ่นเกล้าเจ้าอยู่หัว เป็นพระโสทรานุชาในกรมพระราชวังบวรวิไชยชาญ และเป็นต้นราชสกุลนวรัตน
พระองค์เจ้านวรัตน ประสูติเมื่อวันอังคาร เดือน 7 ขึ้น 4 ค่ำ ปีมะเส็ง สัปตศก จุลศักราช 1207 ตรงกับวันที่ 3 มีนาคม พ.ศ. 2388 ในรัชสมัยพระบาทสมเด็จพระนั่งเกล้าเจ้าอยู่หัว มีพระโสทรภราดาและพระโสทรภคินี 4 พระองค์ คือ
พระเจ้าราชวรวงศ์เธอ พระองค์เจ้าหญิง (ประสูติและสิ้นพระชนม์ในปี พ.ศ. 2478 ขณะพระชันษา 4 วัน)
กรมพระราชวังบวรวิไชยชาญ (6 เมษายน พ.ศ. 2381 – 28 สิงหาคม พ.ศ. 2428)
พระเจ้าราชวรวงศ์เธอ พระองค์เจ้าปรีดา (พ.ศ. 2385 – ?)
พระเจ้าราชวรวงศ์เธอ พระองค์เจ้าวงจันทร์ (18 มิถุนายน พ.ศ. 2393 – 29 เมษายน พ.ศ. 2459)
พระองค์เป็นผู้บัญชาการพระราชพิธีของวังหน้า ทรงเชี่ยวชาญด้านการดนตรีไทยและบทขับร้อง ในขณะที่ทรงเป็นปฏิคมของหอพระสมุดวชิรญาณ ทรงพระนิพนธ์เรื่องเกี่ยวกับเพลงพื้นบ้านลงพิมพ์ในหนังสือวชิรญาณโดยพิสดาร พระนิพนธ์ "เรื่องขับร้อง" ของพระองค์ถือได้ว่าเป็นบทความทางคีตศิลป์ไทยเล่มแรกของสยาม นอกจากนั้นทรงพระนิพนธ์บทความเกี่ยวกับพระราชพิธี และงานประเพณีชาวบ้านอื่น ๆ ไว้ด้วย อีกทั้งยังเป็นจิตรกร สามารถวาดภาพสีน้ำมันได้ดี ภาพฝีพระหัตถ์เหตุการณ์ในประวัติศาสตร์สยามครั้งกรุงศรีอยุธยาและรัตนโกสินทร์หลายภาพ ปัจจุบันได้รับการติดตั้งไว้ในหอศิลปแห่งชาติ ถนนเจ้าฟ้า ทรงรับราชการจนถึงรัชกาลที่ 5 ได้รับการสถาปนาเป็น กรมหมื่นสถิตย์ธำรงสวัสดิ์ เมื่อวันศุกร์ ขึ้น 13 ค่ำ เดือน 12 ปีมะเส็ง ตรงกับปี พ.ศ. 2424
ในรัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 ได้รับพระราชทานเบี้ยหวัดปีละ  5 ตำลึง ถึงรัชกาลที่ 4 ได้รับพระราชทานปีละ 2 ชั่ง ครั้นพระบาทสมเด็จพระปิ่นเกล้าเจ้าอยู่หัวสวรรคตแล้ว ได้เข้ารับราชการในพระบรมมหาราชวัง โปรดเกล้าฯ ให้ว่าการบำเพ็ญพระราชกุศลฝ่ายพระราชวังบวร ได้รับพระราชทานเบี้ยหวัดปีละ 3 ชั่ง เงินกลางปี 2 ชั่ง เงินเดือน เดือนละ 6 บาท และพระราชทานเบี้ยหวัดเพิ่มเป็นปีละ 5 ชั่ง ภายหลังโปรดเกล้าฯ ให้สถาปนาเป็นพระองค์เจ้าต่างกรม ที่กรมหมื่นสถิตย์ธำรงสวัสดิ์ เพิ่มเบี้ยหวัดเป็นปีละ 10 ชั่ง เงินกลางปี 3 ชั่ง เงินเดือน เดือนละ 3 ตำลึง ให้ว่าการมหรสพตลอดมาจนสิ้นพระชนม์
พระเจ้าราชวรวงศ์เธอ กรมหมื่นสถิตย์ธำรงสวัสดิ์ สิ้นพระชนม์ด้วยพระอาการสงบ ณ วังริมแม่น้ำเจ้าพระยา ในสมัยรัชกาลที่ 5 เมื่อเดือนอ้าย ขึ้น 3 ค่ำ ปีขาล รัตนโกสินทร์ศก 109 ตรงกับวันอังคารที่ 14 ธันวาคม พ.ศ. 2433 สิริพระชันษา 46 ปี พระราชทานน้ำสรงพระศพ เมื่อวันที่ 15 ธันวาคม พ.ศ. 2433 พระราชทานพระโกศแปดเหลี่ยม ประดิษฐานเหนือชั้นแว่นฟ้า 2 ชั้น เครื่องสูง 3 ชั้น รวม 8 คัน ปักแวดล้อมพระศพ
ผลงานการประพันธ์

ฐานข้อมูลนามานุกรมวรรณคดีไทย ให้ข้อมูลด้านการประพันธ์ของพระเจ้าราชวรวงศ์เธอ กรมหมื่นสถิตย์ธำรงสวัสดิ์ไว้ว่า พระองค์ทรงใช้นามแฝงในการประพันธ์ดังนี้
ธ.ร.
ถ.ธ.ส.
ถิตธรังโสตถิ
และระบุรายชื่อผลงานการประพันธ์ของพระองค์ไว้ดังนี้
เรื่องราวเบ็ดเตล็ดครั้งแผ่นดินเจ้าตาก
โคลงความชัง  จำนวน 6 บท  ในโคลงว่าด้วยของสิ่งเดียว  ซึ่งต่อมานำไปรวมพิมพ์ใหม่ใช้ชื่อว่า  โคลงพิพิธพากย์
โคลงศัพท์เปรียวเชื่อง  จำนวน 10 บท  ในโคลงว่าด้วยของสองสิ่ง  ซึ่งต่อมารวมพิมพ์ใหม่ใช้ชื่อว่า  โคลงอุภัยพากย์
เรื่องการขับร้อง
เรื่องลอยกระทงแข่งเรือราษฎร
เรื่องการฉลองหอพระสมุดวชิรญาณ
โคลงถวายอาลัยในพระเจ้าน้องยาเธอ พระองค์เจ้าศรีเสาวภางค์
วชิรญาณสุภาษิต
โคลงภาพพระราชพงศาวดาร
โคลงประกอบภาพที่ 12 แผ่นดินสมเด็จพระมหาจักรพรรดิ ภาพยิงถูกกิ่งโพธิ์ในค่ายพระเจ้าหงสาวดี
โคลงประกอบภาพที่ 16 แผ่นดินสมเด็จพระมหินทราธิราช ครั้งที่ 1 ภาพพระมหาธรรมราชาปล่อยแพไฟ
โคลงประกอบภาพที่ 17 แผ่นดินพระมหาจักรพรรดิราชาธิราช ครั้งที่ 2 ภาพพระเจ้าหงสาวดีขุดอุโมงค์เข้าตีพระนคร
โคลงประกอบภาพที่ 18 แผ่นดินพระมหินทราธิราช ครั้งที่ 2 ภาพพระเจ้าหงสาวดีให้ถมถนนข้ามน้ำ
นัจจะเวธี โคลงยอพระเกียรติสมเด็จพระเจ้าบรมวงศ์เธอ เจ้าฟ้ามหามาลา กรมสมเด็จพระบำราบปรปักษ์
อย่างไรก็ตาม ยังมีผลงานเรื่องหนึ่งที่พระเจ้าราชวรวงศ์เธอ กรมหมื่นสถิตย์ธำรงสวัสดิ์ ทรงพระนิพนธ์ขึ้นแล้วเผยแพร่เฉพาะภายในราชสกุลนวรัตน มีเนื้อหาเป็นบันทึกส่วนพระองค์ว่าด้วยเหตุการณ์วิกฤตการณ์วังหน้า เมื่อ พ.ศ. 2417 นิราศเรื่องไม่มีการตั้งชื่อไว้เป็นการเฉพาะ ต่อมาผู้ที่นำมาเผยแพร่ในภายหลังจึงตั้งชื่อผลงานนิราศเรื่องนี้ไว้ดังนี้
เอนก นาวิกมูล ตั้งชื่อผลงานเรื่องนี้ว่า "นิราศวิกฤตวังหน้า"
หม่อมหลวงชัยนิมิตร นวรัตน ตั้งชื่อผลงานเรื่องนี้ว่า "นิราศกรมหมื่นสถิตย์ ว่าด้วยวิกฤตวังหน้า"
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
รองนายกรัฐมนตรี

รองนายกรัฐมนตรี (อังกฤษ: Deputy prime minister หรือ vice prime minister) เป็นตำแหน่งรัฐมนตรีในคณะรัฐมนตรีของรัฐบาล ที่สามารถดำรงตำแหน่งรักษาราชการแทนนายกรัฐมนตรี ได้เมื่อนายกรัฐมนตรีไม่สามารถมาปฏิบัติหน้าที่ได้ชั่วคราว ตำแหน่งนี้มักจะเทียบเท่ากับตำแหน่งรองประธานาธิบดี เนื่องจากเป็น "หมายเลขสอง" ของรัฐบาลในรัฐนั้น ๆ แต่โดยรายละเอียดจะแตกต่างกันในบางประการ
ตามธรรมเนียมรองนายกรัฐมนตรีจะทำหน้าที่เป็นผู้รักษาราชการแทนนายกรัฐมนตรีเมื่อนายกรัฐมนตรีคนปัจจุบันไม่สามารถมาปฏิบัติราชการได้ชั่วคราว หรืออยู่ในสถานะที่ไม่สามารถใช้อำนาจได้ชั่วคราว รองนายกรัฐมนตรีมักถูกขอให้ขึ้นดำรงตำแหน่งนายกรัฐมนตรีหากนายกรัฐมนตรีคนปัจจุบันเสียชีวิตอย่างกะทันหัน หรือลาออกโดยไม่คาดคิด การขึ้นรับตำแหน่งนายกรัฐมนตรีโคยรองนายกรัฐมนตรีในกรณีดังกล่าวไม่จำเป็นต้องได้รับคำสั่งจากรัฐธรรมนูญ (หรือ ศาลรัฐธรรมนูญ) ตำแหน่งรองนายกรัฐมนตรีมักได้รับการแต่งตั้งพร้อม ๆ กับรัฐมนตรีตำแหน่งอื่น ๆ  มักจะมอบให้กับรัฐมนตรีที่มีความอาวุโสสูงสุด หรือผู้มีประสบการณ์มากที่สุดในคณะรัฐมนตรี ในหลาย ๆ ครั้งผู้ดำรงตำแหน่งนี้อาจเป็นรองหัวหน้าของพรรคแกนนำจัดตั้งรัฐบาล หรือบางครั้งอาจเป็นหัวหน้าพรรคร่วมรัฐบาลหนึ่ง ๆ ในรัฐบาลผสม
ประเทศที่ยกเลิกตำแหน่งรองนายกรัฐมนตรี

รองนายกรัฐมนตรีนอร์เวย์
รองนายกรัฐมนตรีซูรินาม
รองนายกรัฐมนตรีอินโดนีเซีย
รองนายกรัฐมนตรีตุรกี
รองนายกรัฐมนตรีของประเทศในอดีต

รองนายกรัฐมนตรีสหภาพโซเวียต
รองนายกรัฐมนตรีหมายเลขหนึ่งแห่งสหภาพโซเวียต
รองนายกรัฐมนตรียูโกสลาเวีย
พชร ปัญญายงค์

| พชร ปัญญายงค์ |
| --- | --- |
พชรสัมภาษณ์นายกรัฐมนตรี ในรายการเชื่อมั่นประเทศไทยกับนายกฯ อภิสิทธิ์ ที่ทำเนียบรัฐบาล พ.ศ. 2552
เกิด: พชร ปัญญายงค์ 14 มกราคม พ.ศ. 2523 (45 ปี)
ชื่ออื่น: แบงค์
อาชีพ: พิธีกร
องค์การ: มันนี่ แชนแนล ช่อง 5 ช่อง 3 ช่อง 9 ช่อง NBT ช่อง AmrinTV ช่อง ThairathTV ช่อง TNN24 ช่อง กรุงเทพธุรกิจ ช่อง MainStandTH ช่อง LIVEtv
คู่สมรส: สุฐิตา เรืองรองหิรัญญา (2553–2566)
บุตร: 2 คน
พชร ปัญญายงค์ ชื่อเล่น แบงค์ เป็นพิธีกรชาวไทย จบการศึกษาจากสถาบันเทคโนโลยีนานาชาติสิรินธร มหาวิทยาลัยธรรมศาสตร์ ภาควิชาวิศวกรรมอุตสาหการ (ภาคภาษาอังกฤษ) และปริญญาโท สาขาเศรษฐศาสตร์การเงิน จากคณะเศรษฐศาสตร์ จุฬาลงกรณ์มหาวิทยาลัย เป็นที่รู้จักในฐานะพิธีกรเล่าข่าวเศรษฐกิจ ในรายการ เรื่องเล่าเช้านี้ แทนที่ หม่อมหลวงณัฏฐกรณ์ เทวกุล
หลังจบการศึกษา เขาทำงานที่สหรัฐอเมริกา ​5 ปี โดยเป็นฝ่ายวิเคราะห์การตลาดให้กับ Toyota Motor Sales Corporate บริษัทที่ดูแลการตลาดของแบรนด์โตโยต้าแถบทวีบอเมริกาเหนือทั้งหมด หลังจากนั้นกลับมายังประเทศไทย ทำงานที่ บริษัท โตโยต้า บางกอก จำกัด ซึ่งเป็นธุรกิจของครอบครัว ในตำแหน่งรองประธานกรรมการบริหาร
และยังทำงานประจำที่ โตโยต้า บางกอก ก้าวเข้าสู่วงการโดยทำที่ช่อง มันนี่ แชนแนล (Money Channel)  โดยผ่านการคัดเลือกจากโครงการ mai MJ search Reality Challenge 2005 ร่วมกับพิธีกรที่มีชื่อเสียงคนอื่นๆ ของมันนี่แชนแนล เช่น พิชญุตม์ จงใจพิพัฒน์,ชนิดา ประสมสุข,สมคะเน ยอดพราหมณ์ ฯลฯ โดยมีผลงานรายการต่างๆ เช่นมอร์นิ่ง โอเพ่นนิ่ง โคลสซิ่ง เบลล์ (Morning Opening-Closing Bell), รายการ เทรดดิ้ง อาวร์ (Trading Hour) รายการ แมเนจิ้งเอเชีย แมเนจิ้ง ไทยแลนด์ (Managing Asia Managing Thailand) ช่อง มันนี่ แชนแนล (Money Channel) , รายการ ก้าวทันตลาดทุน ช่อง 5, รายการคลุกวงใน ช่อง มันนี่ แชนแนล (Money Channel), รายการ ท็อบคลาส (Top Classs) ช่อง มันนี่ แชนแนล (Money Channel), รายการ เทรดดิ้ง อาวร์ (Trading Hour) ช่อง มันนี่ แชนแนล (Money Channel), รายการ Econ Today ช่อง ​​11, รายการ บางกอก สเตชัน (Bangkok Station) ช่อง 5 และ รายการเรื่องเล่าเช้านี้ กับ ไทยทีวีสีช่อง 3
ปัจจุบันเขาร่วมงานกับ บจก.ด็อกเตอร์วาไรตี้ ในฐานะผู้ดำเนินรายการ รวยหุ้นรวยลงทุน ทางช่องไทยรัฐทีวี
ชีวิตส่วนตัว เขายังเป็นลูกพี่ลูกน้องกับ สมิทธิ์ อารยะสกุล และสมรสกับ นิหน่า - สุฐิตา เรืองรองหิรัญญา มีบุตรชาย 1 คน ชื่อ น้องแพททริก หรือ พชฏ ปัญญายงค์ มีบุตรสาว 1 คน ชื่อ น้องริต้า หรือ พชริตา ปัญญายงค์ ปัจจุบันทั้งคู่หย่ากันแล้วตั้งแต่ปี พ.ศ. 2566 โดยเหลือหน้าที่เพียงผู้ปกครองของบุตรทั้ง 2 คน
สภาอุตสาหกรรมแห่งประเทศไทย

| --- | --- |
The Federation of Thai Industries
ตราสัญลักษณ์
ชื่อย่อ: ส.อ.ท. / FTI
ก่อนหน้า: สมาคมอุตสาหกรรมไทย (พ.ศ. 2510 – พ.ศ. 2530)
ก่อตั้ง: 13 พฤศจิกายน พ.ศ. 2510; 57 ปีก่อน (2510-11-13)
ประเภท: สมาคมอุตสาหกรรม
สถานะตามกฎหมาย: องค์การไม่แสวงหาผลกำไร
วัตถุประสงค์: ส่งเสริมอุตสาหกรรมไทย
สํานักงานใหญ่: เลขที่ 2 ชั้น 8 อาคารปฏิบัติการเทคโนโลยีเชิงสร้างสรรค์ ถนนนางลิ้นจี่ แขวงทุ่งมหาเมฆ เขตสาทร กรุงเทพมหานคร 10120
ที่ตั้ง: 46 กลุ่มอุตสาหกรรม 76 สภาอุตสาหกรรมจังหวัด 5 สภาอุตสาหกรรมภาค
สมาชิก (พ.ศ. 2566) : 15,979 คน
เลขาธิการ: กฤษณ์ อิ่มแสง
ประธาน: เกรียงไกร เธียรนุกุล
ประธานกรรมการตรวจสอบ: วีระชัย คุณาวิชยานนท์
คณะกรรมการ: คณะกรรมการบริหารสภาอุตสาหกรรมแห่งประเทศไทย
เว็บไซต์: เว็บไซต์อย่างเป็นทางการ
สภาอุตสาหกรรมแห่งประเทศไทย (The Federation of Thai Industries – FTI) ก่อตั้งเมื่อวันที่ 13 พฤศจิกายน พ.ศ. 2510 โดยเริ่มแรกก่อตั้งในนาม สมาคมอุตสาหกรรมไทย (The Association of Thai Industries – ATI)  มีคณะผู้เริ่มก่อตั้งจำนวน 27 คน และมีนายทวี บุณยเกตุ เป็นนายกสมาคมฯ คนแรก ได้มีการกำหนดตราประจำสมาคมฯ เป็นตัวอักษร “ส.อ.ท.” อยู่ในเฟือง 3 วง
สมาคมอุตสาหกรรมไทยได้แสดงบทบาทและสร้างผลงานจนเป็นที่ยอมรับจากหน่วยงานต่าง ๆ ทั้งภาครัฐบาลและภาคเอกชน โดยได้เป็นตัวแทนภาคเอกชนด้านอุตสาหกรรมในคณะกรรมการร่วมภาครัฐบาลและเอกชน เพื่อแก้ไขปัญหาทางเศรษฐกิจ (กรอ.) ซึ่งมีนายกรัฐมนตรีเป็นประธาน ดังนั้น เมื่อวันที่ 28 ธันวาคม พ.ศ. 2530 รัฐบาลได้ประกาศพระราชบัญญัติสภาอุตสาหกรรมแห่งประเทศไทย พ.ศ. 2530 ในราชกิจจานุเบกษา ยกฐานะสมาคมอุตสาหกรรมไทยขึ้นเป็น  “สภาอุตสาหกรรมแห่งประเทศไทย” ภายใต้การกำกับของรัฐมนตรีว่าการกระทรวงอุตสาหกรรม
วัตถุประสงค์ในการจัดตั้ง

สภาอุตสาหกรรมแห่งประเทศไทย มีอำนาจหน้าที่ตาม พระราชบัญญัติสภาอุตสาหกรรมแห่งประเทศไทย พ.ศ. 2530 ดังนี้
เป็นตัวแทนของผู้ประกอบอุตสาหกรรมภาคเอกชน ในการประสานนโยบายและดำเนินการกับรัฐ
ส่งเสริมและพัฒนาการประกอบอุตสาหกรรม
ศึกษาและหาทางแก้ไขปัญหาเกี่ยวกับการประกอบอุตสาหกรรม
ส่งเสริม สนับสนุนการศึกษา วิจัย อบรม เผยแพร่วิชาการและเทคโนโลยีเกี่ยวกับอุตสาหกรรม
ตรวจสอบสินค้า ออกใบรับรองแหล่งกำเนิดหรือใบรับรองคุณภาพสินค้า
ให้คำปรึกษาและเสนอแนะแก่รัฐบาล เพื่อพัฒนาเศรษฐกิจด้านอุตสาหกรรม
ส่งเสริมนักอุตสาหกรรม และเป็นแหล่งกลางสำหรับนักอุตสาหกรรมแลกเปลี่ยนความคิดเห็น เพื่อประโชน์ต่อวงการอุตสาหกรรม
ควบคุมดูแลให้สมาชิกปฏิบัติตามกฎหมายเกี่ยวกับการประกอบอุตสาหกรรม
ปฏิบัติกิจการอื่น ๆ ตามกฎหมายกำหนด
นอกจากนี้ยังร่วมให้คำปรึกษา และเป็นกรรมการในคณะกรรมการร่วมภาครัฐบาลและเอกชนเพื่อแก้ไขปัญหาทางเศรษฐกิจ หรือ กรอ. และคณะอนุกรรมการ และคณะทำงานต่าง ๆ
สมาชิก

สภาอุตสาหกรรมแห่งประเทศไทย ประกอบด้วยสมาชิก 2 ประเภท คือ
ประเภทสามัญ ได้แก่ ผู้ประกอบการอุตสาหกรรมที่เป็นนิติบุคคล และประกอบการอุตสาหกรรมตามกฎหมายว่าด้วยโรงงาน ซึ่งรวมทั้งสมาคมการค้าเพื่อส่งเสริมอุตสาหกรรม
ประเภทสมทบ ได้แก่ บุคคลธรรมดาหรือนิติบุคคลใด ๆ ที่มิใช่โรงงานอุตสาหกรรมหรือสมาคมการค้า
ทั้งนี้ สมาชิกยังถูกจัดแบ่งออกเป็นกลุ่มอุตสาหกรรม และสภาอุตสาหกรรมจังหวัดที่กระจายครอบคลุมทุกภูมิภาค โดยมีสภาอุตสาหกรรมแห่งประเทศไทยเป็นแกนกลาง เชื่อมโยงกลไกความสัมพันธ์ระหว่างกลุ่มอุตสาหกรรมต่าง ๆ ผู้ประกอบการด้วยกันเอง รวมไปถึงผู้บริโภคและผู้ประกอบการอื่น ๆ และมีคณะกรรมการสภาอุตสาหกรรมแห่ง-ประเทศไทย ที่อยู่ในตำแหน่งคราวละ 2 ปี ที่มาจากการเลือกตั้งจำนวน 2 ใน 3 ของกรรมการทั้งหมด และ 1 ใน 3 เป็นการเลือกตั้งจากกลุ่มอุตสาหกรรมและสภาอุตสาหกรรมจังหวัดต่าง ๆ โดยคณะกรรมการสภาอุตสาหกรรมแห่งประเทศไทยเป็นผู้กำหนดนโยบายและบริหารงานของสภาอุตสาหกรรมแห่งประเทศไทย และประสานกับภาครัฐและต่างประเทศ เพื่อวัตถุประสงค์ในการพัฒนาอุตสาหกรรมไทย
บทบาทสภาอุตสาหกรรมแห่งประเทศไทย

เพื่อให้บรรลุตามภารกิจและวัตถุประสงค์ที่ตั้งไว้ คณะกรรมการสภา-อุตสาหกรรมแห่งประเทศไทย ได้กำหนดบทบาทของสภาอุตสาหกรรมแห่ง-ประเทศไทย ไว้ดังนี้
เข้าร่วมกำหนดนโยบายและร่วมวางแผนกับภาครัฐในการพัฒนาเศรษฐกิจและอุตสาหกรรมของประเทศ
เป็นตัวแทนภาคเอกชนในการนำเสนอข้อมูลและปัญหาต่าง ๆ ด้านอุตสาหกรรมต่อภาครัฐ โดยผ่านสภาอุตสาหกรรมฯ เป็นหนึ่งในคณะกรรมการร่วม 3 สถาบันภาคเอกชน (กกร.)
เข้าร่วมกิจกรรมต่าง ๆ เพื่อพัฒนาเศรษฐกิจอุตสาหกรรม
สร้าง ส่งเสริม พัฒนากิจกรรมต่าง ๆ โดยอาศัยความคิดริเริ่มจากสมาชิก กรรมการสภาอุตสาหกรรมฯ กลุ่มอุตสาหกรรม และสภาอุตสาหกรรมจังหวัด
ให้ข้อเสนอแนะแก่ภาครัฐในการพัฒนาและแก้ไขปัญหาเศรษฐกิจของประเทศ
ปกป้องสิทธิและความยุติธรรมอันพึงมีของสมาชิก และนักอุตสาหกรรมทั่วไป
ประสานความสัมพันธ์กับต่างประเทศ ทั้งในอาเซียน ยุโรป อเมริกา ออสเตรเลีย ในส่วนของภาครัฐ ภาคเอกชน และองค์การระหว่างประเทศ
ร่วมพิจารณากำหนดมาตรฐานอุตสาหกรรม เพื่อให้ผู้ประกอบการอุตสาหกรรมสามารถปฏิบัติตามมาตรฐานที่กำหนดได้
ทำหน้าที่เป็นศูนย์กลางพบปะแลกเปลี่ยนความคิดเห็นระหว่างสมาชิก
ให้บริการแก่สมาชิกในด้านต่าง ๆ อาทิ ข่าวสาร ข้อมูล คำปรึกษาแนะนำในด้านธุรกิจ
ทำเนียบนายกสมาคมอุตสาหกรรมไทยและประธานสภาอุตสาหกรรมแห่งประเทศไทย > นายกสมาคมฯ กิตติมศักดิ์

พ.ศ. 2510 – 2512 	 ฯพณฯ นายทวี บุณยเกตุ
พ.ศ. 2513 – 2518 	 พล.ต.อ. ประมาณ อดิเรกสาร
พ.ศ. 2519 – 2520 	 นายบรรเจิด ชลวิจารณ์
พ.ศ. 2521 – 2522 	 พล.ต.อ. ประมาณ อดิเรกสาร
พ.ศ. 2523 – 2525 	 ดร. ถาวร พรประภา
พ.ศ. 2525 – 2529 	 นายพงส์ สารสิน
พ.ศ. 2529 – 2530 	 นายชุมสาย หัสดิน
พ.ศ. 2530 – 2533 	 นายพารณ อิศรเสนา ณ อยุธยา
ทำเนียบนายกสมาคมอุตสาหกรรมไทยและประธานสภาอุตสาหกรรมแห่งประเทศไทย > ประธานสภาอุตสาหกรรมฯ กิตติมศักดิ์

พ.ศ. 2533 – 2534 	 ฯพณฯ นายอานันท์ ปันยารชุน
พ.ศ. 2534 – 2541 	 ดร. โชคชัย อักษรนันท์
พ.ศ. 2541 – 2545 	 นายทวี บุตรสุนทร
พ.ศ. 2545 – 2549 	 นายประพัฒน์ โพธิวรคุณ
พ.ศ. 2549 – 2553 	 นายสันติ วิลาสศักดานนท์
พ.ศ. 2553 – 2555 	 นายพยุงศักดิ์ ชาติสุทธิผล
พ.ศ. 2555 – 2557 	 นายพยุงศักดิ์ ชาติสุทธิผล
พ.ศ. 2557 – 2559 	 นายสุพันธุ์ มงคลสุธี
พ.ศ. 2559 – 2561 	 นายเจน นำชัยศิริ
พ.ศ. 2561 – 2563 	 นายสุพันธุ์ มงคลสุธี
พ.ศ. 2563 – 2565 	 นายสุพันธุ์ มงคลสุธี